Պատումների գիրքը առաջին անգամ հրատարակվել է 2000 թվականին Մոսկվայում` իր իսկ հեղինակ Մարիամ Ասլամազյանի միջոցներով, սահմանափակ քանակությամբ: 2016 թվականին «Կյանքի դավթար» ինքնակենսագրականը վերահրատարակվել է Գյումրու Մարիամ և Երանուհի Ասլամազյան պատկերասրահի տնօրեն Վահագն Ղուկասյանի միջնորդությամբ և Մարիամ Ասլամազյանի զարմուհի Գայանե Նիկողոսյանի աջակցությամբ: Գրքում առաջին անգամ տեղ են գտել նաև Գայանե Նիկողոսյանի հոր՝ ճանաչված քանդակագործ Նիկոլայ Նիկողոսյանի հուշերը Մարիամ Ասլամազյանի մասին, ինչը յուրահատուկ կերպով խորհրդանշում է երկու նշանավոր արվեստագետ ընտանիքների՝ Ասլամազյանների և Նիկողոսյանների կապը: